b'\n_START_ARTICLE_\nFerdinand I av Bulgaria\n_START_SECTION_\nFamiliebakgrunn\n_START_PARAGRAPH_\nFerdinand ble f\xc3\xb8dt i Wien som en prins av Koh\xc3\xa1ry-grenen av familien Sachsen-Coburg-Gotha. Han vokste opp i det kosmopolitiske milj\xc3\xb8 i \xc3\x98sterrike-Ungarns \xc3\xb8vre adel samt i slektslandeomr\xc3\xa5der i Slovakia og i Tyskland. Koh\xc3\xa1ryene kommer fra en relativt rik \xc3\xb8vre ungarsk (n\xc3\xa5 slovakisk) adelsfamilie, som hadde det fyrstelige omr\xc3\xa5det \xc4\x8cabra\xc4\x8f og Sitno i Slovakia, blant annet. _NEWLINE_Ferdinand var s\xc3\xb8nn av prins August av Sachsen-Coburg og hans kone Cl\xc3\xa9mentine av Orl\xc3\xa9ans, datter av kong Ludvig Filip av Frankrike. Ferdinand var slektning av Ernst I, hertug av Sachsen-Coburg-Gotha og Leopold I, belgiernes f\xc3\xb8rste konge. Hans far Augustus var bror av Ferdinand II av Portugal, samt ogs\xc3\xa5 tremenning til dronning Victoria, hennes ektemann prins Albert, keiserinne Carlota av Mexico og hennes bror Leopold II av Belgia. De to siste, Leopold og Carlota, var ogs\xc3\xa5 tremenninger til Ferdinand I via hans mor, en prinsesse av Orl\xc3\xa9ans. Dette gjorde de belgiske s\xc3\xb8sknene til tremenninger, i tillegg til at han var sin fars firmenning. Faktisk hadde hertugfamilien Sachsen-Coburg-Gotha klart \xc3\xa5 okkupere, enten ved ekteskap eller ved direkte valg, flere europeiske troner i l\xc3\xb8pet av det 19. \xc3\xa5rhundre. Etter familiens tradisjon, etablerte Ferdinand selv det kongelige dynasti av Bulgaria.\n_START_SECTION_\nFyrste av Bulgaria\n_START_PARAGRAPH_\nDen f\xc3\xb8rste knyaz (prinsregent) av Den tredje bulgarske stat, Alexander av Battenberg abdiserte i 1886, kun syv \xc3\xa5r etter at han ble valgt. Ferdinand ble valgt til knyaz av det selvstyrte Bulgarias Stornasjonalforsamling den 7. juli 1887 (i f\xc3\xb8lge gregoriansk kalender). I desperate fors\xc3\xb8k p\xc3\xa5 \xc3\xa5 hindre den russiske okkupasjonen av Bulgaria, hadde tronen tidligere blitt tilbudt, f\xc3\xb8r Ferdinands aksept, fyrster fra Danmark til Kaukasus og til og med kongen av Romania. Hans opph\xc3\xb8yelse p\xc3\xa5 tronen ble mottatt med vanntro i mange kongehus i Europa. Victoria av Storbritannia, hans fars tremenning, uttalte til sin statsminister, \xc2\xabHan er totalt uegnet\xc2\xa0... delikat, eksentrisk og feminin\xc2\xa0... B\xc3\xb8r stoppes med en gang.\xc2\xbb Til stor overraskelse for hans tidligere baktalere, klarte Ferdinand i hovedtrekk \xc3\xa5 gj\xc3\xb8re suksess i l\xc3\xb8pet av de to f\xc3\xb8rste ti\xc3\xa5rene av sin regjeringstid._NEWLINE_Bulgarias innenlandske politiske liv var dominert under de tidlige \xc3\xa5rene av Ferdinands regjeringstid av liberal partiets leder Stefan Stambolov, hvis utenrikspolitikk f\xc3\xb8rte til en s\xc3\xa5 markert kj\xc3\xb8ling i forhold til Russland, tidligere sett p\xc3\xa5 som Bulgaria beskytter.\n_START_SECTION_\nTsar av Bulgaria\n_START_PARAGRAPH_\nDen 5. oktober 1908 (feiret den 22. september), proklamerte Ferdinand Bulgarias de jure uavhengighet fra Det ottomanske imperium, selv om landet hadde i utgangspunktet v\xc3\xa6rt uavhengig siden 1878. Han hevet ogs\xc3\xa5 Bulgarias status til konged\xc3\xb8mme, og proklamerte seg selv som tsar, eller konge. Den bulgarske uavhengighetserkl\xc3\xa6ringen ble kunngjort av ham ved De hellige f\xc3\xb8rti martyrers kirke i Turnovo. Den ble anerkjent av Tyrkia og de andre stormaktene i Europa._NEWLINE_Ferdinand var kjent for \xc3\xa5 v\xc3\xa6re litt av en karakter. P\xc3\xa5 et bes\xc3\xb8k til den tyske keiseren Vilhelm II, hans tremenning en \xc2\xabgang fjernet\xc2\xbb, i 1909, lente Ferdinand seg ut av et vindu i Det nye palasset i Potsdam da keiseren kom opp bak ham og slo ham p\xc3\xa5 baken. Ferdinand ble krenket av den gesten og keiseren beklaget. Ferdinand hevnet seg imidlertid ved \xc3\xa5 tildele en verdifull v\xc3\xa5penkontrakt som han opprinnelig han hadde tenkt \xc3\xa5 gi til Krupps  fabrikk i Essen til den franske v\xc3\xa5penprodusenten Schneider-Cruseot._NEWLINE_En annen spesiell hendelse skjedde p\xc3\xa5 reisen til begravelsen av sin tremenning, den britiske kong Edward VII i 1910. En krangel br\xc3\xb8t ut over hvor hans private jernbanevogn ville v\xc3\xa6re posisjonert i forhold til arving til den \xc3\xb8sterriksk-ungarske trone, erkehertug Franz Ferdinand. Erkehertugen vant og hans vogn ble plassert rett bak lokomotivet. Ferdinands ble plassert rett bak denne. Da han inns\xc3\xa5 at spisevognen p\xc3\xa5 toget var bak sin egen vogn, fikk Ferdinand sin hevn over erkehertugen ved \xc3\xa5 nekte ham \xc3\xa5 bevege seg gjennom hans egen vogn for \xc3\xa5 komme til spisevognen. Den 15. juli i det samme \xc3\xa5ret, under et bes\xc3\xb8k til Belgia, ble Ferdinand ogs\xc3\xa5 det f\xc3\xb8rste statsoverhode til i fly i en flymaskin.\n_START_SECTION_\nBalkankrigene\n_START_PARAGRAPH_\nSom s\xc3\xa5 mange herskere av et ortodoks land f\xc3\xb8r ham, hadde Ferdinand ogs\xc3\xa5 \xc2\xaben dr\xc3\xb8m om et nytt Bysants\xc2\xbb. I 1912 gikk Ferdinand sammen med andre Balkanstater i et angrep p\xc3\xa5 Det osmanske rike for \xc3\xa5 frigj\xc3\xb8re territorier. Han s\xc3\xa5 p\xc3\xa5 denne krigen som et nytt korstog og erkl\xc3\xa6rte den \xc2\xaben rettferdig, god og hellig kamp av korset mot halvm\xc3\xa5nen\xc2\xbb. Bulgaria bidro med mest og tapte ogs\xc3\xa5 det st\xc3\xb8rste antall soldater. Stormaktene insisterte p\xc3\xa5 etablering av et uavhengig Albania. Kort tid etter angrep Bulgaria sine tidligere allierte Serbia og Hellas og ble selv angrepet av Romania og Det osmanske rike og ble beseiret. Likevel sikret Bulgaria seg territorier ved freden i Bukarest i 1913. Et lite landomr\xc3\xa5de som gav adgang til Egeerhavet ble sikret.\n_START_SECTION_\nF\xc3\xb8rste verdenskrig og abdikasjon\n_START_PARAGRAPH_\nDen 11. oktober 1915 angrep den bulgarske h\xc3\xa6ren Serbia etter \xc3\xa5 ha undertegnet en avtale med \xc3\x98sterrike-Ungarn og Tyskland om at Bulgaria ville f\xc3\xa5 territoriet det s\xc3\xb8kte p\xc3\xa5 bekostning av Serbia. Ferdinand var ikke tilhenger av den tyske keiser Vilhelm II (hans tremenning gang fjernet) eller keiseren av \xc3\x98sterrike Frans Josef I, som han beskrev som \xc2\xabden idioten, den gamle glemske tullingen Frans Josef\xc2\xbb. Men Ferdinand \xc3\xb8nsket territoriale utvidelser etter ydmykelsen i den balkanske krigen. Dette betydde imidlertid \xc3\xa5 danne en allianse med den tidligere fienden, Det osmanske riket._NEWLINE_I begynnelsen gikk krigen bra, Serbia beseiret og Bulgaria inntok det meste av det omstridte territoriet Makedonia. I de neste to \xc3\xa5rene, kjempet den bulgarske h\xc3\xa6ren en defensiv krig mot den allierte h\xc3\xa6ren stasjonert i Hellas. En del av den bulgarske h\xc3\xa6ren var involvert i erobringen av Romania i 1916._NEWLINE_S\xc3\xa5, h\xc3\xb8sten 1918, ble den bulgarske h\xc3\xa6ren hardt sl\xc3\xa5tt i et angrep fra de allierte styrkene i Hellas. Med sin h\xc3\xa6r knust, abdiserte tsar Ferdinand for \xc3\xa5 redde den bulgarske tronen til fordel for sin eldste s\xc3\xb8nn som ble tsar Boris III den 3. oktober 1918. Under ny ledelse, overga Bulgaria seg til de allierte og som en konsekvens, mistet de ikke bare det ekstra territorium det hadde kjempet for i den store konflikten, men ogs\xc3\xa5 det territorium det hadde vunnet etter Balkankrigene som ga adgang til Egeerhavet.'